Document ID: 31984R0025

*****
ΚΑΝΟΝΙΣΜΟΣ (ΕΟΚ) αριθ. 25/84 ΤΗΣ ΕΠΙΤΡΟΠΗΣ
της 5ης Ιανουαρίου 1984
που καθορίζει την κατ' αποκοπήν αμοιβή ανά δελτίο γεωργικής εκμετάλλευσης για το λογιστικό έτος 1984, στο πλαίσιο του δικτύου γεωργικής λογιστικής πληροφόρησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφόρησης επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 2143/81 (2), και ιδίως το άρθρο 9,
Εκτιμώντας:
ότι το άρθρο 5 του κανονισμού (ΕΟΚ) αριθ. 1915/83 της Επιτροπής της 13ης Ιουλίου 1983 περί ορισμένων διατάξεων εφαρμογής για την τήρηση λογιστικών στοιχείων για τη διαπίστωση των εισοδημάτων στις γεωργικές εκμεταλλεύσεις (3), που καταργεί τον κανονισμό αριθ. 184/66/ΕΟΚ (4), προβλέπει τον καθορισμό του ποσού της κατ' αποκοπήν αμοιβής που πρέπει να χορηγεί η Κοινότητα στο κράτος μέλος για κάθε δελτίο γεωργικής εκμετάλλευσης που έχει συμπληρωθεί δεόντως·
ότι ο κανονισμός αριθ. 184/66/ΕΟΚ της Επιτροπής, όπως τροποποιήθηκε από τον κανονισμό (ΕΟΚ) αριθ. 1860/82 (5), είχε καθορίσει την κατ' αποκοπήν αμοιβή για το λογιστικό έτος 1983 σε 73 ECU ανά δελτίο εκμετάλλευσης·
ότι οι περιορισμοί που υπέβαλε η αρμόδια αρχή του προϋπολογισμού δεν επιτρέπουν να αυξηθεί αυτή η αμοιβή για το λογιστικό έτος 1984·
ότι η κοινοτική επιτροπή του δικτύου της γεωργικής λογιστικής πληροφόρησης δεν διατύπωσε γνώμη μέσα στην προθεσμία που έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κατ' αποκοπήν αμοιβή που χορηγεί η Επιτροπή στο κράτος μέλος για κάθε δελτίο γεωργικής εκμετάλλευσης που έχει συμπληρωθεί δεόντως καθορίζεται σε 73 ECU για το λογιστικό έτος 1984.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για το λογιστικό έτος 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιανουαρίου 1984.

Labels: 6